《洞仙歌 自寿娄江》
明代·顾潜

一碧动鲈鱼佳兴，浩荡鸥波放烟艇。过溪桥，十里香稻垂花，秋未晚，远渚芙蕖万柄。

野翁能爱我，酌酒烹鸡，何处渔歌更堪听。醉起试推篷，骤雨初收。

斜阳外、山光云影。愿百岁、逍遥瀼西东，任华发星星，换来青镜。

作者简介：（1471—1534）明苏州府昆山人，字孔昭，号桴斋，晚号西岩。弘治九年进士。官至直隶提学御史。忤尚书刘宇，出为马湖知府，未任罢归。诗文平正朴实，不事修饰，有《静观堂集》。